മതപരിവര്ത്തനം ആരോപിച്ച് ഉത്തര്പ്രദേശില് കന്യാസ്ത്രീകള്ക്ക് നേരെ ആക്രമണം ഹിന്ദു യുവവാഹിനി പ്രവര്ത്തകര്ക്കെതിരേ പരാതി Latest ഉത്തര്പ്രദേശില് കന്യാസ്ത്രീകള്ക്കെതിരെ ആക്രമണം. മിര്പൂര് കാത്തലിക് മിഷന് സ്കൂള് പ്രിന്സിപ്പാളിനും, അധ്യാപിക റോഷ്നി എന്നിവര്ക്ക് നേരയാണ് കഴിഞ്ഞ പത്തിന് ആക്രമണം നടന്നത്. മതപരിവര്ത്തനം ആരോപിച്ചായിരുന്നു ആക്രമണം നടന്നത്. വാരണാസിയിലേക്ക് പോകാന് ബസ് കാത്ത് നില്ക്കുകയായിരുന്നു ഇരുവരും. സമീപത്തേക്ക് വന്ന അക്രമികള് വാക്ക് തര്ക്കത്തിലേര്പ്പെടുകയും തുടര്ന്ന് വലിച്ചിഴച്ച് അടുത്തുള്ള പൊലീസ് സ്റ്റേഷനിലേക്ക് കൊണ്ടുപോവുകയുമായിരുന്നു. ഹിന്ദു യുവവാഹിനി എന്ന സംഘടനയാണ് ആക്രമണത്തിന് പിന്നിലെന്ന് ആക്രമണത്തിന് ഇരായ കന്യാ സ്ത്രീകള് ആരോപിച്ചു. പൊലീസ് സ്റ്റേഷനിലെത്തിയ ഇവര് കന്യാ സ്ത്രീകള്ക്കെതിരെ കേസ് കൊടുക്കാന് സംഘടനാ പ്രവര്ത്തകര് ആവശ്യപ്പെട്ടു. എന്നാല് സ്കൂള് അധികൃതരും മുതിര്ന്ന ഉദ്യോഗസ്ഥരുമടക്കമുള്ളവര് കൂടിയാലോചിച്ച ശേഷം ഇവരെ വിട്ടയക്കുകയായിരുന്നു. അതേസമയം സംഭവത്തില് പരാതി നല്കാന് കന്യാസ്ത്രീകളും തയ്യാറായിട്ടില്ല. ഹുന്ദു യുവവാഹിനി സംഘടനയില് നിന്നുള്ള ഭീഷണി ഭയന്നാണ് പരാതി നല്കാന് തയ്യാറാകാത്തതെന്നാണ് പുറത്തുവരുന്ന റിപ്പോര്ട്ടുകള്. ത്സാന്സിയിലും സമാനമായി കന്യാസ്ത്രീകള് ആക്രമിക്കപ്പെട്ടിരുന്നു. ട്രെയിന് യാത്രയ്ക്കിടെ ഝാന്സിയില് വച്ചാണ് മതമാറ്റ ശ്രമം ആരോപിച്ച് തിരുഹൃദയ സഭയിലെ നാല് കന്യാസ്ത്രീകള്ക്ക് നേരെ അതിക്രമം നടന്നത്. English Summary : attack on nuns over alleged conversion in uttar pradesh